  Анжелика Тихонова корреспондент 10-тӥ куарусёнлы Удмуртиын коронавирусэн эшшо 228 выль черламъёсты пусйизы. Висьыны усемъёс пӧлын 40 пиналъёс но 65 арессэс ортчем 23 арлыдоос. Со сярысь элькунысь оперативной штаб ивортӥз. Диагноззы Ижкарын 130 улӥсьёслэн зэмаз, Сарапулын, Ува ёросын – быдэн 11, Воткаын – 10, Дэри, Каракулино ёросын – быдэн укмыс, Эгра ёросын – тямыс, Глазкарын, Грак ёросын – быдэн куать, Кез, Алнаш, Шаркан ёросъёсын – быдэн ньыль, Можгаын, Балезино ёросын – быдэн куинь, Дэбес, Камбарка, Можга ёросъёсын – быдэн кык, Глаз, Вотка, Красногорск, Сьӧлта ёросъёсын – быдэн одӥг. 224 адями висёнэз вормиз. 16 мурт кулӥз. Кышномуртъёслы 46, 59, 70, 72, 80, 81, 82, 83, 86, 87, 88, 89 арес вал, воргоронъёслы – 62, 70, 81, 85 арес Туннэ нуналлы Удмуртиын коронавирусэн 48 сюрс 840 черлан учыр лабораториосын зэматэмын. 40 сюрс 230 адями йӧназ. 1 сюрс 706 мурт улонысь кошкиз. Али 252-езлэн висисьёслэн тазалыксы секыт. Берло нуналскын элькунын коронавирус инфекцилы 7 сюрс 372 эскеронъёс ортчытӥзы. Тегъёс: Тазалык Ижкар Удмуртия коронавирус  